Javni poziv za iskaz interesa objavljuje se na temelju Ugovor o dodjeli bespovratnih sredstava za projekt „Zaželi – prevencija institucionalizacije na području Općine Bogdanovci“ kod broj: SF.3.4.11.01.0053 u sklopu Poziva na dostavu projektnih prijedloga „Zaželi – prevencija institucionalizacije“ koji se financira iz Europskog socijalnog fonda+, a provodi se u okviru Programa Učinkoviti ljudski potencijali 2021.-2027.

Propisano je da se u projekt mogu uključiti dvije kategorije osoba:
1. osobe starije od 65 godina,
2. odrasle osobe s invaliditetom (18 i više godina).

Uvjeti koje svaka od kategorija mora zadovoljiti:
1. Osobe starije od 65 godina:  
• koje žive u samačkom ili dvočlanom kućanstvu ili višečlanom kućanstvu (u kojem su svi članovi kućanstva pripadnici ciljnih skupina) i čiji mjesečni prihodi:
· za samačka kućanstva ne prelaze iznos od 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta[footnoteRef:1]  [1:  Iznos prosječne starosne mirovine za 40 i više godina mirovinskog staža dostupno na linku: https://www.mirovinsko.hr/hr/2024-3313/3313 („Pregled osnovnih podataka o stanju u sustavu mirovinskog osiguranja“, redak „Prosječna starosna mirovina prema ZOMO s mirovinskim stažem od 40 i više godina u dijelu tablice Bez međunarodnih ugovora)] 

· za dvočlana kućanstva ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta 
· za višečlana kućanstva ukupno ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
· koji istovremeno ne koriste sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

Dokazna dokumentacija:
· Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika i
· Potvrda Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža (u slučaju dvočlanog i višečlanog kućanstva potvrdu je potrebno dostaviti za svakog člana kućanstva) i
· Izjava pripadnika ciljne skupine o broju članova kućanstva i
· Potvrda/Izjava Hrvatskog zavoda za socijalni rad da osoba ne koristi sljedeće usluge- uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent (osigurava nositelj projekta).


2. Odrasle osobe s invaliditetom:
· koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina ovog Poziva i
· koje imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja i
· koji istovremeno ne koriste sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent 
· čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

Dokazna dokumentacija:
· Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika i
· Izjava pripadnika ciljne skupine o broju članova kućanstva i
· Potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenja funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti i
· Potvrda/Izjava Hrvatskog zavoda za socijalni rad da osoba ne koristi sljedeće usluge- uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent, odnosno da roditelj ili drugi član obitelji nema priznato pravo na status roditelja njegovatelja ili status njegovatelja za brigu o njoj (osigurava nositelj projekta).

Usluge koje se tijekom provedbe projektnih aktivnosti pružaju korisnicima uključuju: 
a) Organiziranje prehrane (pomoć u pripremi obroka, pomoć u nabavi hrane i sl.)
b) Obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.)
c) Održavanje osobne higijene (pomoć u oblačenju i svlačenju, pomoć u kupanju i obavljanju drugih higijenskih potreba)
d) Zadovoljavanje drugih svakodnevnih potreba (čišćenje i održavanje ulaza u stambeni objekt, uključivanje korisnika u društvene aktivnosti, emocionalna podrška kroz razgovor i druženje) 
e) Podjelu mjesečnih paketa kućanskih i osnovnih higijenskih potrepština

Iskazi interesa podnose se na jedan od sljedećih načina:
· Osobno u zgradi Općinske uprave Općine Bogdanovci, svakim radnim danom od 8:00 do 14:00 sati, Bana Josipa Jelačića 1, Bogdanovci, 
· Poštom na adresu: Općina Bogdanovci, Bana Josipa Jelačića 1, 32000 Bogdanovci, 
· Na službeni e-mail: opcina-bogdanovci@vu.t-com.hr
· U Petrovcima, Ured zamjenika načelnika, Vukovarska 1, od 03. do 05. travnja u vremenu od 09:00 do 11:00 sati,
· U Svinjarevcima, Mjesni odbor, Crkvena 4, od 03. do 05.travnja u vremenu od 11:30 do 13:30 sati.


Uz dokaznu dokumentaciju, zainteresirani sudionici prijavi prilažu i popunjen Prijavni obrazac koji možete preuzeti na mrežnoj stranici Općine Bogdanovci www.opcina-bogdanovci.hr. Za sve informacije oko obrasca, možete nas kontaktirati i putem telefona: 032/576-903.

Ovaj Javni poziv otvoren je za cijelo vrijeme trajanja projekta, kako bi se zainteresirani korisnici mogli prijavljivati i za vrijeme trajanja projekta te ovisno o mogućnostima, naknadno uključiti u projekt.



